Excipial Hydrolotio a Lipolotio
Dobrý deň, aký je rozdiel medzi produktami Excipial Hydrolotio a Lipolotio? Podľa lekárky mám pokožku dehydrovanú, nie suchú a neviem, ktorý z produktov Excipial je namierený na dehydrovanú pokožku tela. 

Ďakujem za odpoveď.
Dobrý deň,
ďakujeme Vám za otázku.
Prípravky Excipial obsahujú ako účinnú látku ureu. Urea je prirodzený hydratačný faktor rohovej vrstvy epidermy. Ovplyvňuje väzbu vody na intracelulárne proteíny. Keratín nerozpúšťa, ale zmäkčuje (resp. maceruje). V danej koncentrácii neznižuje bariérovú funkciu epidermy. Rozdiel medzi oboma produktami je v koncentrácií lipidov, kde Excipial u hydrolotio obsahuje 11% lipidov a Excipial u lipolotio obsahuje 36 % lipidov. Obe z týchto prípravkov viažu vodu v koži, preto ju hydratujú. O vhodnosti prípravku rozhoduje ošetrujúci lekár, ktorý kožu vizuálne zhodnotil, preto je potrebné sa obrátiť na neho.
Prajem Vám všetko dobré.
S pozdravom
PharmDr. Lenka Čorbová.